חואן מנואל חיל נבארו

ביוגרפיה

חואן מנואל חיל נבארו הוא בנם של מנואל, עיתונאי, ואלחנדרה, מזכירה. הוא למד והתחנך בבית ספר גרמני בשם "Rudolf Steiner Schule" ("בית הספר רודולף שטיינר"), בפלורידה, בפרובינציית בואנוס איירס, שבו הופיע בגיל 16 לראשונה כשחקן תיאטרון.
בשנת 1996 הופיע לראשונה בטלוויזיה בסדרת "Montaña Rusa: Otra vuelta" ("רכבת ההרים: סיבוב נוסף"), בה גילם את דמותו של מיקי.
במשך 6 שנים, בין השנים 1997-2003, שיחק בטלנובלה "5 Amigos" ("חמישה חברים"), בתור מחליף למריאנו טורה, בה גילם את דמותו של מרטין פדרו רוזלס.
בשנת 1999 שיחק בטלנובלה הארגנטינאית "Verano del '98" ("קיץ 98'"), בה גילם את דמותו של לאון.
משנת 2000 עובד לסירוגין בתיאטרון שבו הוא זכה להצלחה רבה כאשר השתתף בהצגה "Canciones Maliciosas" ("שירים זדוניים"), שעבורה קיבל את הפרס "פלורנסיו סאנצ'ס" על תפקיד שחקן המשנה הטוב ביותר.
בשנת 2001 שיחק בטלנובלה הארגנטינאית "Culpables" ("אשמים"), בה גילם את דמותו של מרטינו.
בשנת 2002 שיחק בטלנובלה הארגנטינאית "1000 millones" ("1000 מיליונים"), בה גילם את דמותו של אריאל.
בשנת 2003 שיחק בטלנובלה הארגנטינאית "Soy gitano" ("אני צועני"), בה גילם את דמותו של סגונדו סוטו. באותה שנה, השתתף בסרט הקולנוע הראשון שלו, "El día que me amen" ("ביום שיאהבו אותי"), בו גילם את דמותו של פרננדו.
בשנת 2004 שיחק בטלנובלה הארגנטינאית "Historias de sexo de gente común" ("סיפורי סקס של אנשים רגילים"), בה גילם את דמותו של דייגו, לצדה של חסמין סטיוארט. 
פריצתו הגדולה של חיל נבארו בתחום המשחק התרחשה באותה שנה, 2004, כאשר קיבל את התפקיד הראשי בטלנובלה הארגנטינאית "פלוריסיינטה", של היוצרת והמפיקה כריס מורנה, שהצליחה במדינה רבות ברחבי אמריקה ואירופה, וביניהן גם בישראל, בה גילם את דמותו של פדריקו פריצנוולדן, לצדם של פלורנסיה ברטוטי, איסבל מסדו, בנחמין רוחאס, מריאנה אספוסיטו ואגוסטין סיירה. בעקבות השתתפותו בטלנובלה הארגנטינאית המצליחה, הופיע בתיאטרון במחזמר מוזיקלי המבוסס על עלילת הסדרה, לצדן של פלורנסיה ברטוטי ואיסבל מסדו.
בשנת 2005 הופיע בטלנובלה "Hombres de honor" ("גברים של כבוד"), בה גילם את דמותו של רוקו, שבעקבותיה היה מועמד לזכייה בטקס ה"מרטין פיירו" בקטגוריית השחקן הטוב ביותר, אולם הוא לא זכה.
בשנת 2006 שיחק בטלנובלה "Al límite" ("הגבול") שבה הוא גילם דמות שונה בכל פרק.
בשנת 2007 שיחק בפרק הראשון של הטלנובלה "Lalola" ("לאלולה"), בה גילם את דמותו של רמירו "לאלו" פאדיז'ה, רודף שמלות שהופך בן לילה מגבר לאישה, לאחר שבחורה בשם רומינה, מחליטה לנקום את היעלמויותיו והתעלמויותיו ופונה לעזרתה של מכשפה. בפרקה האחרון של טלנובלה, הופיע בה שוב.
בשנת 2008 שיחק בטלנובלה "Vidas Robadas" ("חיים גנובים"), בה גילם את דמותו של ניקולס, לצדם של פקונדו ארנה, פאביו די תומאסו וברנדה גנדיני. באותה שנה, שיחק בתיאטרון בהצגה "Algo en común" ("משהו במשותף"), בה גילם את דמותו של ארתורו.
בשנת 2010 שיחק בטלנובלה "Secretos de amor" ("סודות של אהבה"), בה גילם את דמותו של איגנסיו. באותה שנה, שיחק כנבל בטלנובלה "Caín y Abel" ("קין והבל"), לצדו של חואקין פוריאל.
מסוף שנת 2011 עד תחילת שנת 2012 שיחק בטלנובלה "Decisiones de vida" ("החלטות של חיים"), בה גילם את דמותו של פבלו.
שנת 2012 הייתה אחת השנים המוצלחות בקריירה של חיל נבארו. הוא השתתף בטלנובלה "Perfidia" ("בגידה"), בה גילם את דמותו של מנואל, בטלנובלה "Graduados" ("הבוגרים"), בה גילם את דמותו של גיז'רמו אלמדה, והופיע, בתור שחקן אורח, בסדרה הקצרה "La dueña" ("הבעלים"), בה גילם את דמותו של פדריקו, אביה של אמפרו, לצדה של פלורנסיה ברטוטי. באותה שנה, שיחק בתיאטרון בהצגה "Las brujas de Salem" ("ציד המכשפות") לצדה של מריאנה אספוסיטו.
מסוף שנת 2012 עד אמצע שנת 2013 שיחק בטלנובלה "Mi amor, mi amor" ("אהוב שלי, אהוב שלי"), בה גילם את דמותו של חואן, לצדן של חסמין סטיוארט וברנדה גנדיני.
בשנת 2013 הצטרף לצוות השחקנים של הטלנובלה "Los vecinos en guerra" ("השכנים במלחמה"), בה גילם את דמותו של מריאנו, לצדם של דייגו טורס ואלאונורה וקסלר.
בשנת 2014 שיחק בתיאטרון בקומדיה המוזיקלית "Priscilla, La Reina del Desierto" ("פריסילה, מלכת המדבר").
בשנת 2015 ישחק בסדרת דרמה המשכית "Fronteras" ("גבולות"), לצדה של איסבל מסדו.
בשנת 2016 שיחק בטלנובלה "la leona" (הלביאה), בה גילם את דמותו של גבריאל מילר, לצידם של השחקנים פבלו אצ'ארי וננסי דופלא.

חיים אישיים

מנואל חיל נבארו נישא לבת זוגו נטליה ליטבק בטקס אזרחי ב-3 באוגוסט 2006. לאחר 12 שנות נישואין, השניים הודיעו על פרידה בספטמבר 2017 והתגרשו במאי 2018.